EkBass/fiwiki-20250220-pages-articles huggingface dataset:
Fernando Amorebieta

Fernando Amorebieta Mardaras (s. 29. maaliskuuta 1985 Cantaura, Anzoáteguin osavaltio, Venezuela) on venezuelalainen jalkapalloilija, joka edustaa argentiinalaisseura Independienteä. Aiemmin hän on pelannut myös Espanjassa ja Englannissa. Amorebieta on pelipaikaltaan keskuspuolustaja mutta hän kykenee pelaamaan myös vasempana laitapuolustajana. Amorebieta syntyi Venezuelassa, josta hän muutti jo kaksivuotiaana vanhempiensa kotiseudulle Espanjan Baskimaahan. Hän pelasi Espanjan nuorisomaajoukkueissa, mutta päätti myöhemmin siirtyä edustamaan Venezuelan maajoukkuetta. == Seurajoukkueura == Amorebieta liittyi Athleticin junioreihin kaudella 1996–1997 pelattuaan sitä ennen yhden vuoden koulunsa joukkueessa. Kaudeksi 2003–2004 hän nousi seuran kolmosjoukkueeseen Basconiaan ja kaudeksi 2004–2005 kakkosjoukkueeseen Athletic B:hen. Ensiesiintymisensä Athleticin edustusjoukkueessa Amorebieta teki Intertoto-cupin ottelussa Ecomaxia vastaan 2. heinäkuuta 2005. Ensiesiintyminen Primera Divisiónissa seurasi 7. tammikuuta 2006 ottelussa Deportivoa vastaan, minkä jälkeen hän vakiinnutti pian paikkansa avauskokoonpanon pelaajana. Kaudella 2008–2009 Amorebieta joukkueineen ylsi Copa del Reyn loppuotteluun, ja kausilla 2009–2010 ja 2011–2012 joukkue osallistui Eurooppa-liigaan. == Maajoukkueura == Amorebieta pelasi Espanjan nuorisomaajoukkueissa ja oli voittamassa alle 19-vuotiaiden Euroopan- mestaruutta vuonna 2004. Espanjan A-maajoukkueen mukana hän oli ensimmäistä kertaa elokuussa 2008, mutta ei lopulta debytoinut tuolloin pelatussa Tanska- harjoitusottelussa. Venezuelan jalkapalloliitto tiedotti elokuussa 2010 olleensa yhteydessä Amorebietaan tämän mahdollisesta siirtymisestä synnyinmaansa maajoukkueen riveihin. Asia oli esillä jo joulukuussa 2006, mutta siirtyminen ei ollut FIFAn silloisten sääntöjen mukaan enää mahdollista pelaajan edustettua aikaisemmin Espanjaa junioritasolla ja täytettyä jo 21 vuotta. FIFA poisti 21 ikävuoden säännön vuonna 2009. Ensiesiintymisensä Venezuelan maajoukkueessa Amorebieta teki 2. syyskuuta 2011 ystävyysottelussa Argentiinaa vastaan. Amorebieta on pelannut myös epävirallisessa Baskimaan maajoukkueessa – ensimmäisen ottelunsa juuri Venezuelaa vastaan kesäkuussa 2007. == Saavutukset == * Alle 19-vuotiaiden Euroopan-mestaruus: 2004 == Lähteet == == Aiheesta muualla == * Fernando Amorebietan esittely Athleticin sivustolla Luokka:Espanjalaiset jalkapalloilijat Luokka:Venezuelalaiset jalkapalloilijat Luokka:Vuonna 1985 syntyneet Luokka:Elävät henkilöt
Andoni Iraola

Andoni Iraola Sagarna (s. 22. kesäkuuta 1982 Usurbil, Guipúzcoan maakunta, Espanja) on espanjalainen entinen jalkapalloilija ja nykyinen jalkapallovalmentaja. Hänen pelipaikkansa oli kentän oikealla laidalla joko laitapuolustajana tai -linkkinä. Hän on toiminut kesäkuusta 2023 lähtien Bournemouthin päävalmentajana. == Ura pelaajana == Iraola siirtyi Athletic Bilbaoon kaudeksi 1999–2000 junioriseura Antiguokosta, joka yhdistetään yleensä Athleticin kilpailijaan Real Sociedadiin.Jugadores relevantes Antiguoko Kirol Elkartea. Viitattu 14.8.2008. Ensiesiintymisensä seuran edustusjoukkueessa hän teki kauden 2003–2004 Primera Divisiónin avausottelussa Barcelonaa vastaan, ja vakiinnutti heti paikkansa joukkueen avauskokoonpanossa. Kaudella 2004–2005 Iraola pelasi Athleticin riveissä myös UEFA Cupia.Players Athletic Bilbao. Viitattu 14.8.2008.Ficha del jugador LFP. Viitattu 14.8.2008. Iraola pelasi Athleticissa 12 kauden aikana 406 La Ligan ottelua ja teki niissä 33 maalia. Hän lopetti pelaajauransa vuonna 2015 yhdysvaltalaisessa New York City FC:ssä. Espanjan maajoukkueessa Iraola teki ensiesiintymisensä ystävyysottelussa Tanskaa vastaan 20. elokuuta 2008. Ottelu oli Espanjan ensimmäinen uuden päävalmentajan Vicente del Bosquen alaisuudessa.Jugadores de la selección Fútbol en la Red. Viitattu 21.8.2008. Iraola on pelannut myös epävirallisessa Baskimaan maajoukkueessa. == Ura valmentajana == Iraola valmensi kesäkuusta 2018 tammikuuhun 2019 kyproslaista AEK Larnakaa. Kesällä 2019 hän siirtyi Espanjan Segunda Divisiónissa pelaavan Mirandésin valmentajaksi. Elokuussa 2020 Iraola aloitti Rayo Vallecanon päävalmentajana. Ensimmäisellä kaudella hänen alaisuudessaan Rayo Vallecano nousi Primera Divisióniin voitettuaan nousukarsintojen finaaleissa Gironan. Valmennettuaan seuraa kolmen kauden ajan Iraola jätti Rayo Vallecanon kauden 2022–2023 päätteeksi. Kesäkuussa 2023 Iraola siirtyi Englannin Valioliigassa pelaavan AFC Bournemouthin päävalmentajaksi kaksivuotisella sopimuksella. Toukokuussa 2024 Iraola allekirjoitti Bournemouthin kanssa vuoteen 2026 ulottuvan jatkosopimuksen. == Lähteet == == Aiheesta muualla == * Andoni Iraolan esittely Athleticin sivustolla Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Baskijalkapalloilijat Luokka:Vuonna 1982 syntyneet Luokka:Elävät henkilöt
Toni Hintikka

Toni Hintikka (s. 2. joulukuuta 1976) on suomalainen muusikko. Parhaiten hänet tunnetaan edesmenneen Technicolour-yhtyeen basistina. Hintikka on soittanut myös Kardia-yhtyeessä, sekä useiden artistien, muun muassa Jimi Constantinen, Sami Joensuun, Kärtsy Hatakan ja Idols-kilpailusta tuttujen Kalle Löfströmin, Jani Wickholmin ja Agnes Pihlavan taustayhtyeissä. == Vaikuttanut levyillä == * Technicolour : Way Out (EMI 2003) * Technicolour : Only Shadows Dance (EMI 2005) * Technicolour : People (EMI 2006) * Agnes Pihlava : Redemption (Scandal Music Company 2009) * Kardia : Poissa (DMV 2010) * Black Light Discipline : Aggressor -single (Osasto-A 2010) * Katri Metso : Puhallat Liekkiin -single (Warner Music 2011) * Janne Tulkki : Vieläkö Muistat (Sony Music 2011) * Jimi Constantine : Party To Party -single * Meiju Suvas : Missä Milloin Vaan (Universal 2012) * Kalle Löfström : Matka -single (Scandal Music Company 2011) * Kalle Löfström : Paetaan -single (Scandal Music Company 2012) * Black Light Discipline : Against Each Other (Raw Entertainment 2012) * Robin : Koodi (Universal 2012) * Aikakone : Historiaan -single (Universal 2012) * Kari Vepsä : Vierivät Kivet -single (AXR Music 2012) * Nuppu : Jumalan Luoma (EMI 2013) * Janne Leino : Suloinen (Sony Music 2013) * Kurre : Suuri mahdollisuus (Romance Oy 2014) * Matti & Teppo : Yksinoikeudella (MTR 2014) * Jani Wickholm : Sininen Tie -single (2014) Luokka:Suomalaiset basistit Luokka:Suomalaiset rockmuusikot Luokka:Vuonna 1976 syntyneet Luokka:Elävät henkilöt
Parnadžom

Parnadžom () tai Parnadžob (, kuoli 90 eaa.) oli Kartlin eli antiikin lähteiden Iberiana tunteman kuningaskunnan hallitsija. Hänen hallintonsa mahdollinen ajankohta oli vuosina 109–90 eaa. Hän oli neljäs Parnavaziani- dynastian kuningas. Hänet tunnetaan ainoastaan keskiaikaisten georgialaisten kronikoiden kuningasluetteloista. Hän seurasi valtaistuimelle isäänsä Mirian I:stä vuonna 109 eaa. Hänen sanotaan lisänneen uuden jumaluuden, Zadenin, iberialaiseen esikristilliseen pantheoniin ja rakentaneen linnoituksen Zadenin jumalankuvalle. Vieraan uskonnon tuomisen kerrotaan johtaneen kansannousuun. Kronikka kertoo sen jälkeen Parnadžomin ja aatelisten välisestä suuresta taistelusta, jossa Parnadžom voitettiin ja surmattiin ja jonka jälkeen kruunu annettiin hänen langolleen Aršakille, Armenian kuninkaan pojalle ja kapinallisten liittolaiselle. Parnadžomin poika Mirian kuitenkin selviytyi ja kasvoi aikuiseksi Persian hovissa. == Lähteet == * * * Luokka:Georgian kuninkaat Luokka:Parnavazianit Luokka:Ennen ajanlaskun alkua syntyneet Luokka:Vuonna 90 eaa. kuolleet
The Dingoes

The Dingoes oli vuosina 1973–1979 toiminut australialainen rock-yhtye. == Diskografia == === Albumit === * The Dingoes (1974) * Live At The Station (1976) (Live) * Five Times the Sun (1977) * Orphans of the Storm (1979) === Kokoelmalevy === * Way Out West - The Best Of The Dingoes (1992) === Singlet === * Way Out West (1973) * Boy on the Run (1974) * Smooth Sailing (1978) * Into the Night (1979) == Aiheesta muualla == * Tietoa The Dingoes -yhtyeestä Dingoes
Riu de Cerdanya

Riu de Cerdanya on kunta Baixa Cerdanyan comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 12,3 neliökilometriä ja asukkaita siellä on 97 (2016). Väestötiheys on 7,9 as./km². Riu de Cerdanyan naapurikunnat ovat Bellver de Cerdanya lännessä, Prats i Sansor koillisessa ja Urús idässä. Etelässä kunta rajautuu Berguedàn comarcaan. == Asutuskeskukset == Riu de Cerdanyan asutuskeskus ja sen väkiluku vuonna 2007: Nimi Väkiluku Riu de Cerdanya 112 Lähde: == Lähteet == == Aiheesta muualla == * Kunta Municatin sivuilla * Kunta Idescatin sivuilla Luokka:Lleidan kunnat
Kesäparalympialaiset 1984

Kesäparalympialaiset 1984 järjestettiin poikkeuksellisesti kahdessa paikassa, Stoke Mandevillessä Yhdistyneessä kuningaskunnassa ja New Yorkissa Yhdysvalloissa. Suunnitelmana alun perin oli, että kaikki vammaluokat kilpailisivat Los Angelesissa, joka oli valittu 1984 kesäolympialaisten järjestäjäksi, mutta koska paralympialaisten järjestäjinä olivat vapaaehtoisvammaisurheilujärjestöt, ei heillä ollut muodollisia suhteita Los Angelesin olympialaisten järjestelykomiteaan. Vuonna 1980 Amerikan kansallinen pyörätuoliurheiluliitto ilmoitti järjestävänsä erillisen kilpailun. Seurauksena paralympialaisten muut kolme vammaryhmää päättivät järjestää omat kilpailunsa New Yorkissa, kun selkäydinvammaiset kilpailivat Englannissa. Kisat avasi Yhdysvalloissa presidentti Reagan 17. kesäkuuta. New Yorkin kilpailuihin osallistui 1 800 urheilijaa 45 maasta, ja kisat käytiin 16.–30. kesäkuuta. Englannissa kilpaili 22. heinäkuuta – 1. elokuuta järjestetyissä kilpailuissa 1 100 urheilijaa 41 maasta. Kisat avasi prinssi Charles 22. heinäkuuta. Vuoden 1984 paralympialaiset olivat viimeiset, jotka järjestettiin eri kaupungissa kuin olympialaiset. Kisojen jälkeen perustettiin Kansainvälinen vammaisurheiluyhteistyökomitea (ICC). Kisoihin osallistui 98 suomalaista ja he saalistivat yhteensä 58 mitalia. == Mitalitaulukko TOP-10 == 1 Yhdysvallat 137 131 129 397 2 Iso-Britannia 107 112 112 331 3 Kanada 87 82 69 238 4 Ruotsi 83 43 34 160 5 Länsi-Saksa 79 76 75 230 6 Ranska 71 69 45 185 7 Alankomaat 55 52 28 135 8 Australia 49 54 51 154 9 Puola 46 39 21 106 10 Tanska 30 13 16 59 15 Suomi 18 14 26 58 == Katso myös == * Talviparalympialaiset 1984 * Kesäolympialaiset 1984 == Lähteet == == Aiheesta muualla == * Official website of the Paralympic Movement Luokka:Paralympialaiset Luokka:Vuoden 1984 urheilu Luokka:New Yorkin osavaltion urheilu Luokka:Buckinghamshiren urheilu
Army of Two

Army of Two on EA Montrealin kehittämä ja Electronic Artsin julkaisema kolmannen persoonan ammuntapeli. Peli julkaistiin maaliskuussa 2008 PlayStation 3:lle ja Xbox 360:lle. Koska Army of Two on suunniteltu kahden pelaajan pelattavaksi, pelissä on paljon yhteistyötä painottavia osia. Pelaajat voivat esimerkiksi nostaa toisensa alueelle, jonne yksittäinen pelaajahahmo ei pääsisi, tai vaihtaa aseita. Jos toinen pelaajista haavoittuu pahasti, hän ei kuole suoraan, vaan toinen pelaaja voi tulla pelastamaan hänet. Pelin jatko-osa Army of Two: The 40th Day julkaistiin tammikuussa 2010. == Juoni == Peli alkaa somalialaisella harjoitteluasemalla, jonka omistaa U.S Army Rangers. Tyson Rios ja Elliott Salem harjoittelevat asemalla Somalian taistelua varten, jossa heidän päätehtävänään on eliminoida terroristijärjestön johtaja Mo’Alim. Kun Rios ja Salem palaavat tehtävältään, suustaan kova Security and Strategy Corporationin eli SSC:n sotilas Phillip Clyde järjestää asiat niin, että Rios ja Salem pääsevät SSC:hen. Muutamien vuosien kuluttua Rios ja Salem suorittavat tehtäviä muun muassa Afganistanissa, Irakissa ja Kiinassa. == Aiheesta muualla == * * Virallinen sivusto Luokka:1990-luvulle sijoittuvat videopelit Luokka:Kolmannen persoonan ammuntapelit Luokka:Vuoden 2008 videopelit Luokka:PlayStation 3 -pelit Luokka:Xbox 360 -pelit Luokka:Unreal Engine -pelit
Alp

Alp on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 44,3 neliökilometriä ja asukkaita siellä on noin 1600 (2015).Instituto Nacional de Estadística Alpin naapurikunnat ovat Das lännessä, Fontanals de Cerdanya pohjoisessa ja Puigcerdà koillisessa. Lounaassa kunta rajautuu Berguedàn comarcaan ja kaakossa Ripollèsin comarcaan ja Ranskalle kuuluvaan Pyrénées-Orientalesin departementtiin. Alpista on matkaa Puigcerdàan 9 kilometriä, La Seu d'Urgelliin 41,5 km, Andorran pääkaupunkiin Andorra la Vellaan 60,8 km, Gironaan 133,6 km ja Katalonian pääkaupunkiin Barcelonaan 141,2 km. Kunnan alueella sijaitsevia nähtävyyksiä ovat muun muassa Església de Sant Pere -kirkko ja Capella de la Divina Pastora -kappeli. Alpin alueella sijaitsevat lisäksi luonnonpuistot El riu Alp, La Molina, Masella, Paratge de L'Avetà, Paratge de la Font dels Ocells ja Paratge de la Font del Bosquet. La Molina ja Masella ovat Alpissa sijaitsevia hiihtokeskuksia.http://www.masella.com/http://www.lamolina.cat/en/winter/ == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Gironan kunnat
Topografinen prominenssi

Topografinen prominenssi on vuorten suhteellisen korkeuden luokittelussa käytettävä menetelmä. Huipun prominenssi on korkeus, jonka verran huippu on ylempänä matalinta korkeuskäyrää, joka ympäröi kyseistä huippua, mutta ei mitään korkeampaa huippua. Prominenssi saadaan vähentämällä huipun merenpinnasta mitatusta korkeudesta se korkeus, johon on vähintään laskeuduttava voidakseen nousta kyseistä huippua korkeammalle huipulle. Jos kuvitellaan, että merenpinta nousee alimmalle sellaiselle tasolle, jossa kyseinen huippu on saaren korkein huippu, on huipun korkeus merenpinnasta tällöin sen prominenssi. == Katso myös == * Luettelo suurimmista prominensseista * Luettelo Suomen suurimmista prominensseista Luokka:Topografia
Lippulaulu

:Lippulaulu on myös yleisnimi lipulle sävelletystä laulusta. Lippulaulu on V. A. Koskenniemen sanoittama ja Yrjö Kilpisen säveltämä juhlallinen lippulaulu Suomen lipulle. Se alkaa sanoin ”Siniristilippumme, sulle käsin vannomme, sydämin”. Lippulaulu lauletaan yleensä lipunnoston yhteydessä erityisesti juhannuksena ja itsenäisyyspäivänä. Koskenniemi sanoitti laulun toukokuun 1918 lippumuutoksen jälkeen. Hän oli tehnyt jo vuonna 1917 runon ”Leijonalippu”, koska Suomen lippuna käytettiin vielä silloin Suomen vaakunaan perustunutta ”leijonalippua”. Tämä varhaisempi runo alkaa sanoilla ”Sua, Suomen Leijona, tervehdän: miten säilässäs aurinko palaa!” Elegioja by Veikko Antero Koskenniemi. Project Gutenberg. Nykyinen ”Lippulaulu” julkaistiin runona sanomalehti Uudessa Suomessa Suomen itsenäisyyspäivänä 6. joulukuuta 1925 ja runokokoelmassa Kurkiaura vuonna 1930. Molempien runojen sanoma on sotaisa ja ”Lippulaulu” kehottaa uhrautumaan lipun puolesta (”Sinun puolestas elää ja kuolla / on halumme korkehin”). Sotilaskapellimestari Artturi Rope on säveltänyt kappaleeseen alkufanfaarin, jota käytetään puolustusvoimien lipunnosto- ja -laskuseremonioissa.Soi raikuen torvet ja rummut: Suomen sotilasmusiikin perinteitä sanoin, kuvin ja sävelin. Helsinki: Kaartin Jääkärirykmentin kilta ry, 2006. Sivu 85 == Katso myös == *Maamme == Lähteet == == Aiheesta muualla == * Haku Suomen Äänitearkistosta. Luokka:Suomalaiset isänmaalliset laulut Luokka:V. A. Koskenniemen runot Luokka:Suomen lippu
Kaken pesula

Kaken pesula oli vuosina 1997–2001 Yle TV1 -kanavalla esitetty suomalainen keskusteluohjelma, jonka studio oli lavastettu pesulan näköiseksi. Ohjelman juontajina ja tuottajina toimivat Marketta Mattila ja Raisa Rauhamaa. Pesulan isäntää Kakea esitti ohjelmassa Jarkko Tiainen. Viiden vuoden aikana ohjelmassa vieraili yli tuhat yhteiskunta- ja kulttuurielämän vaikuttajaa. Ohjelma onnistui toisaalta hermostuttamaan, toisaalta ihastuttamaan niin tavallista kansaa kuin kulttuurieliittiäkin. Mattila ja Rauhamaa toimittivat tuotantoyhtiönsä Ikoni & Indeksi kautta myöhemmin samantapaista kulttuurikeskusteluohjelmaa Voimala, jota esitettiin 2003–2012. ==Lähteet== Luokka:1990-luvun suomalaiset keskusteluohjelmat Luokka:2000-vuosikymmenen suomalaiset keskusteluohjelmat Luokka:Yle TV1:n televisio-ohjelmat
Bill Gwatney

Bill Gwatney (26. elokuuta 1959 – 13. elokuuta 2008) oli yhdysvaltalainen poliitikko. Hän toimi Arkansasin osavaltion demokraattipuolueen puheenjohtaja. Hän toimi Arkansasin senaatin senaattorina kymmenen vuotta. Elokuussa 2008 Gwatney haavoittui kohtalokkaasti, kun aseistautunut mies hyökkäsi puolueen päämajaan Little Rockin ja ampui häntä yläkehoon. Gwatney kuoli vammoihinsa muutama tunti myöhemmin. Myös Gwatneyn ampuja kuoli laukaustenvaihdossa poliisien kanssa pitkän pakomatkan jälkeen. Teon motiivia ei vielä tiedetä.http://www.mtv3.fi/uutiset/ulkomaat.shtml/arkistot/ulkomaat/2008/08/687139 ==Lähteet== ==Aiheesta muualla== * Arkansasin demokraattipuolueen sivut Luokka:Yhdysvaltalaiset henkirikosten uhrit Luokka:Vuonna 1959 syntyneet Luokka:Vuonna 2008 kuolleet Luokka:Yhdysvaltalaiset demokraattipoliitikot
Jussi Taipale

Jussi Taipale (s. 1968) on Helsingin yliopiston lääketieteellisen systeemibiologian professori ja Kansan­terveys­laitoksen tutkimusprofessori. Hän tekee tutkimustyötä Suomen Akatemian rahoittamana akatemiaprofessorina. 2008 Taipale sai 400 000 Norjan kruunun eli 50 000 euron suuruisen nuoren tutkijan Anders Jahre -tiedepalkinnon, jonka hän sai puoliksi yhdessä Oslon yliopistossa työskentelevän tutkija Mahmood Amiry-Moghaddamin kanssa. Taipaleen vanhemmat ovat psykiatri ja entinen kansanedustaja Ilkka Taipale ja psykiatri ja entinen sosiaali- ja terveysministeri Vappu Taipale. == Lähteet == ==Aiheesta muualla== *Iltalehti: Suomalaistutkija sai arvostetun tiedepalkinnon Luokka:Helsingin yliopiston professorit Luokka:Akatemiaprofessorit Luokka:Vuonna 1968 syntyneet Luokka:Elävät henkilöt Luokka:Suomalaiset professorit
Edo Pillu

Edo Pillu (myös Edo Pilluck, Edu ja Edward, s. 5. kesäkuuta 1969 Bandung, Indonesia) on indonesialainen nykytaidemaalari, valokuvaaja ja performanssitaiteilija. __NOTOC__ == Koulutus == Edo Pillu on opiskellut ISDF Fotografi -instituutissa Bandungissa (1989) sekä Indonesian Art Institutessa, Fine Art -laitoksella Yogyakartassa 1990–1996, josta hän suoritti loppututkinnon 1997. == Ura == Edo Pillu on tuottanut kolme omaa näyttelyä: Foot note On Coarseness (1999, French Culture Center, Yogyakarta), menungso (human) (2000, AIR art house, Jakarta), sekä To Whom It May Concern (2007, Koong Gallery, Jakarta) Soolonäyttelyiden lisäksi Pillun töitä on ollut nähtävillä useissa yhteisnäyttelyissä muun muassa Indonesian kansallisgalleriassa Jakartassa, Berliinissä, Singaporessa, New Jerseyssä, Kanadassa sekä eri taidekilpailujen yhteydessä muun muassa Argentiinassa ja Hongkongissa. Hänen työnsä ovat saavuttaneet kuusi finaalisijoitusta eri taidekilpailuissa vuosina 1999–2006. == Taide ja ajattelutapa == Edo Pillun taide on saanut vaikutteita jaavalaisista traditioista ja arvoista. Hän pyrkii saamaan kankaalle oman mielentilansa ja elämänsä, yrityksenä löytää elämän todellinen tarkoitus. Hänen mukaansa arkipäiväisten tapahtumien monimutkaisuus muistuttaa kaikkia ihmisiä Jumalasta: mikään ei ole niin täydellistä kuin Jumalan suunnitelmat. Mikke Susanto kuvaa kirjassa "In Between - Perupa dalam Rotasi Media" Pillun maalaustyyliä demokratian estetiikaksi, joka välttää absoluuttista ilmaisua. Se, että ihmisten on pohdittava ja arvailtava, on osa "peliä", Jumalan suunnitelmaa. Hän korostaa kaikkien uskontojen hyviä puolia ja pitää niitä mielenkiintoisina ja oppimisen arvoisina. Hänen viimeisin näyttelynsä To Whom It May Concern välitti harmonista ja humaania maailmankuvaa kuvaamalla käsiä eri konteksteissa. Hänen tekniikkaansa, joka hahmottelee muovista idean ääriviivat kankaalle tietokoneohjelman avulla, on kuvattu ainutlaatuiseksi. == Lähteet == == Aiheesta muualla == *Edo Pillun käsiaiheista taidetta jakartalaisen Koong Gallerian sivustolla *Pillun teoksia lontoolaisen Saatchi-gallerian sivustolla Luokka:Indonesialaiset taiteilijat Luokka:Vuonna 1969 syntyneet Luokka:Elävät henkilöt
Systeemibiologia

Systeemibiologia on tutkimusala, jossa pyritään solujen toimintamekanismien kokonaisvaltaiseen ymmärtämiseen tekemällä laajoja koesarjoja ja yhdistelemällä saatuja tietoja tietoteknisin menetelmin. Eräs suomalainen systeemibiologian tutkija on Aalto-yliopiston Computational Systems Biology Group -tutkimusryhmän johtaja Harri Lähdesmäki.https://www.aalto.fi/fi/ihmiset/harri-lahdesmaki == Katso myös == *Synteettinen biologia ==Lähteet== == Aiheesta muualla == Luokka:Solubiologia Luokka:Systeemit
Fontanals de Cerdanya

Fontanals de Cerdanya on kunta Espanjassa Katalonian itsehallintoalueella Gironan maakunnassa Baixa Cerdanyan comarcassa. Kunnan pinta-ala on 28,6 neliökilometriä, ja asukkaita siellä on 451 (2009). Väestötiheys on 15,7 as./km². Fontanals de Cerdanyan naapurikunnat ovat etelässä Alp, luoteessa Ger ja Das, pohjoisessa Bolvir ja pohjoisessa ja idässä Puigcerdà. Fontanals de Cerdanyasta on matkaa Alpiin 3,7 kilometriä, Puigcerdàan 6,4 km, Bellver de Cerdanyaan 13,4 km, La Seu d'Urgelliin 45,1 km, Andorraan 64,3 km, Gironaan 136,8 km ja Katalonian pääkaupunkiin Barcelonaan 144,9 km. Kunnan alueella sijaitsevia nähtävyyksiä ovat muun muassa romaanista tyyliä edustavat kirkot Sant Martí d'Urtx, Sant Miquel de Soriguerola, Santa Eulàlia d'Estoll ja Sant Esteve de les Pereres. == Asutuskeskukset == Fontanals de Cerdanyan asutuskeskukset ja niiden väkiluvut vuonna 2007: Nimi Väkiluku Escadarcs 36 Estoll 42 Les Pereres 31 Queixans 171 Soriguerola 17 Urtx 68 El Vilar d'Urtx 81 Lähde: == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Gironan kunnat
Uglegorsk

Uglegorsk () on hieman alle kymmenentuhannen asukkaan satamakaupunki Sahalinin saarella Venäjän kaukoidässä. Kaupunki sijaitsee saaren länsiosassa Japaninmerta ja Ohotanmerta erottavan Tatariansalmen rannalla, lähellä Uglegorka-joen suuta. Alueen pääkaupunkiin Južno-Sahalinskiin on Uglegorskista matkaa n. 350 kilometriä. == Historia == Uglegorskin perustivat japanilaiset nimellä Esutoru vuonna 1905, jolloin Sahalinin saari kuului vielä 50. leveyspiirille asti Japanille. Toisen maailmansodan seurauksena Sahalin siirtyi Neuvostoliiton omistukseen 1945, ja asutus sai kaupunkioikeudet vuonna 1946. Samalla kaupungin nimi muutettiin Uglegorskiksi ( tarkoittaa "hiiltä"). === Väestökehitys === Vuosi Väkiluku 1937 31 959 * 1959 17 900 ** 1979 18 400 ** 1989 18 402 * 2002 13 396 * 2006 12 534 * Merkinnät: * väestönlaskenta ** väestönlaskenta (pyöristetty) == Talous == Uglegorskissa toimii puu-, paperi- ja rakennusalan yrityksiä sekä elintarviketeollisuutta. Kaupungin ympäristössä viljellään perunaa ja vihanneksia. Lisäksi lähialueilta kaivetaan kivihiiltä, mistä kaupunki on saanut nimensäkin. == Lähteet == == Aiheesta muualla == Luokka:Sahalinin alueen kaupungit
Näpinlahti

Näpinlahti eli Sinjovo () on kylä ja rautatieseisake Norsjoen (Larionovon) maalaiskunnan eteläosassa Käkisalmen piirissä Leningradin alueella Venäjällä. Näpinlahti sijaitsee Suomen Neuvostoliitolle luovuttamassa Karjalassa ja se oli Suomelle kuuluessaan osa Käkisalmen maalaiskuntaa. Näpinlahden seisake on Pietari–Hiitola-radalla Käkisalmesta etelään. Nykyisin Näpinlahti luetaan Venäjällä Sakkalin kanssa yhdeksi asutukseksi, jonka venäjänkielinen nimi on ollut vuodesta 1948 lähtien Sinjovo. Näpinlahti sijaitsee Vuoksen pohjoisessa laskuhaarassa olevan Käkisalmenselän kaakkoisrannalla noin kahdeksan kilometriä Käkisalmen kaupungista etelään. ==Näpinlahti Suomessa== Näpinlahden naapurikyliä Käkisalmen maalaiskunnassa olivat Sakkali etelässä ja idässä, Alapuusti pohjoisessa sekä Hirvisaari lännessä Käkisalmenselän toisella puolella. Näpinlahteen kuului myös pieni erillisalue Sakkalin ja Marjolanniemen rajalta. Vuonna 1920 Näpinlahdessa oli 85 asukasta.Kuujo 1959, s. 898 Vuonna 1939 asukkaita oli puolestaan 92, joista 39 miestä ja 53 naista.Kuujo 1959, s. 942 Näpinlahden asutus oli keskittynyt Norsjoelta Myllypeltoon kulkevan maantien varteen Sakkalin kylän vastaiselle rajalle. Kylät muodostivat yhtenäisen asutusalueen. Myös nykyisin kylän asutus on keskittynyt samalle alueelle. Ennen talvisotaa Näpinlahti oli pääasiassa maatalousvaltainen kylä. Kalastusta harjoitettiin lähinnä omaan tarpeeseen. Näpinlahden, Sakkalin ja Marjoalanniemen kylien yhteinen kansakoulu sijaitsi Sakkalin kylässä ja se oli aloittanut toimintansa vuonna 1910.Kuujo 1959, s. 888 Näpinlahdessa oli myös Käkisalmen Osuuskaupan myymälä. Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944. ==Lähteet== * === Viitteet=== Luokka:Käkisalmen maalaiskunnan kylät Luokka:Käkisalmen piiri ru:Синёво
Sakkali

Sakkali on entinen, Käkisalmen maalaiskuntaan kuulunut kylä Suomen Neuvostoliitolle luovuttamassa Karjalassa. Nykyään paikkakunta sijaitsee Norsjoen eli Larionovon maalaiskunnan eteläosassa Leningradin alueen Käkisalmen piirissä Venäjällä, ja se luetaan Näpinlahden kanssa yhdeksi asutukseksi, jonka venäjänkielinen nimi on ollut vuodesta 1948 lähtien Синёво, Sinjovo. Sakkali sijaitsee Vuoksen pohjoisessa laskuhaarassa olevan Käkisalmenselän kaakkoisrannalla noin yhdeksän kilometriä Käkisalmen kaupungista etelään. Sakkalin naapurikyliä olivat Käkisalmen maalaiskunnassa Näpinlahti pohjoisessa, Marjolanniemi etelässä ja Käkisalmenselän toisella puolella Hirvisaari sekä idässä Pyhäjärven kunnan puolella Valkeamäki. ==Väestö ja elinkeinot== Vuonna 1920 Sakkalissa oli 159 asukasta.Kuujo 1959, s. 898 Vuonna 1939 asukkaita oli puolestaan 205, joista 93 miestä ja 110 naista.Kuujo 1959, s. 942 Sakkalin asutus oli keskittynyt Norsjoelta Myllypeltoon kulkevan maantien varteen. Sakkali ja Näpinlahti muodostivat yhtenäisen asutusalueen. Myös nykyisin kylän asutus on keskittynyt samalle alueelle. Ennen talvisotaa Sakkali oli pääasiassa maatalousvaltainen kylä. Näpinlahden, Sakkalin ja Marjoalanniemen kylien yhteinen kansakoulu sijaitsi Sakkalin kylän keskustassa ja se oli aloittanut toimintansa vuonna 1910.Kuujo 1959, s. 888 ==Evakuointi== Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944. ==Lähteet== * === Viitteet=== Luokka:Käkisalmen maalaiskunnan kylät
Atomipommilla kuuhun

__NOTOC__ Atomipommilla kuuhun on Rehupiiklesin kuudes, vuonna 2007 julkaistu albumi. Albumin kokonaiskesto on 40 minuuttia ja 45 sekuntia. Albumilla on viisi coverkappaletta. Albumi oli Suomen virallisella listalla vuonna 2007 viikolla 8 sijalla 34. Viikolla 9 sijalla 40, viikolla 10 sijalla 26 ja viikolla 11 sijalla 27. == Kappaleet == # # # # # # # # # # # # # Lähde: == Lähteet == Luokka:Vuoden 2007 albumit Luokka:Rehupiiklesin albumit
Diego Capel

Diego Ángel Capel Trinidad (s. 16. helmikuuta 1988 Albox, Almerían maakunta, Espanja) on espanjalainen jalkapalloilija. Hän edustaa portugalilaista Sporting Clube de Portugalia ja on pelipaikaltaan vasen laitalinkki. == Ura == Capel on Sevillan kasvatti, mutta juniorina hän kuului hetken aikaa myös Barcelonan organisaatioon, jonne hän ei kuitenkaan sopeutunut.El genio que plantó al Barcelona con 13 años AS. Viitattu 14.8.2008. Ensiesiintymisensä Sevillan edustusjoukkueessa Capel teki 24. lokakuuta 2004 Primera Divisiónin ottelussa Atléticoa vastaan ollessaan vain 16-vuotias.Ficha del jugador LFP. Viitattu 14.8.2008. Kausien 2004–2007 aikana hän esiintyi joukkueessa yhteensä seitsemässä sarjaottelussa, mutta pääasiallisesti hän pelasi vielä seuran B-joukkueessa kahta sarjatasoa alempana. Kaudella 2006–2007 Capel oli mukana B-joukkueen saavuttaessa historiallisen sarjanousun toiseksi korkeimmalle sarjatasolle Segunda Divisióniin. Kaudeksi 2007–2008 Capel nousi vakituisesti Sevillan edustusjoukkueeseen ja lopulta ykkösvalinnaksi pelipaikallaan, mihin osaltaan vaikutti Antonio Puertan kuolema elokuussa 2007. Pääsarjauransa ensimmäisen maalin Capel teki Barcelonaa vastaan 9. helmikuuta 2008. Noin kuukautta aiemmin hän onnistui maalinteossa entistä seuraansa vastaan myös Espanjan cupissa Copa del Reyssä.Capel vuelve a ser el azote del Barcelona Marca. Viitattu 14.8.2008. Capel on edustanut Espanjaa useissa juniori- ikäluokissa, ja vuonna 2006 hän oli voittamassa alle 19-vuotiaiden Euroopan- mestaruutta.Bueno too good for Scotland UEFA. Viitattu 14.8.2008. Espanjan maajoukkueessa Capel teki ensiesiintymisensä ystävyysottelussa Tanskaa vastaan 20. elokuuta 2008. Ottelu oli Espanjan ensimmäinen uuden päävalmentajan Vicente del Bosquen alaisuudessa.Jugadores de la selección Fútbol en la Red. Viitattu 21.8.2008. == Saavutukset == * Alle 19-vuotiaiden Euroopan-mestaruus: 2006 == Lähteet == == Aiheesta muualla == * Diego Capelin esittely Sevillan sivustolla Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Fredrik Helsingius

Fredrik Berthold Helsingius (7. helmikuuta 1892 Baku – 9. toukokuuta 1961 Vallentuna Ruotsi) oli suomalainen jääkärikapteeni. Hänen vanhempansa olivat johtaja Hugo Fredrik Helsingius ja Gertrud Leysaht. Hänet vihittiin avioliittoon vuonna 1923 Elsa Elisabet Eklundin kanssa, joka kuoli vuonna 1935. Toisen kerran Helsingius avioitui vuonna 1944 Anna Maria Kristina Janssonin kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Helsingius kirjoitti ylioppilaaksi Turun ruotsalaisesta klassillisesta lyseosta vuonna 1911 ja liittyi Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla syyslukukauden 1911 ja Upsalan ja Berliinin yliopistoissa vuosina 1912–1913 sekä Härnösandin sahateollisuuskoulussa Ruotsissa vuosina 1914–1915. ==Jääkärikausi== Helsingius liittyi vapaaehtoisena Saksassa sotilaskoulutusta antavaan Jääkäripataljoona 27:n 1. komppaniaan 25. syyskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, josta hänet vapautettiin sotapalveluksesta 16. tammikuuta 1918 hänen sairautensa johdosta. ==Parantoloiden kautta Suomeen== Helsingius oli hoidettavana useissa parantoloissa Saksassa, Tanskassa ja Ruotsissa, kunnes viimein tervehtyi siinä määrin, että palasi Suomeen 29. kesäkuuta 1920 ja siirtyi A. Ahlström Oy:n palvelukseen Noormarkkuun konttorivirkailijaksi, missä tehtävässä oli vuoteen 1923 saakka, jolloin siirtyi Kemijoensuu Oy:n palvelukseen Simoon. Simossa hän työskenteli vuoteen 1925 saakka, jolloin siirtyi konttoripäälliköksi Ab. Jakobstadts såg & lådfabrik Oy:öön Pietarsaareen, mistä hän siirtyi vuonna 1931 Kemin puuteollisuus Oy:n palvelukseen, jota hän palvelikin vuoteen 1935 saakka. Vuodesta 1937 alkaen hän työskenteli Viiala Oy:n palveluksessa Viialassa. ==Talvi- ja jatkosota== Helsingius osallistui talvisotaan toimistoupseerina Päämajan tykistöosastolla, josta hänet siirrettiin myöhemmin sotilasasiamiehen apulaiseksi Tukholmaan ja Kööpenhaminaan. Välirauhan aikana ja jatkosodan puhkeamisenkin jälkeen hän toimi edelleen sotilasasiamiehen apulaisena aina vuoteen 1943 saakka, jolloin hänet siirrettiin Päämajaan toimistoupseeriksi ulkomaanosastolle, missä olikin aina sodan päättymiseen saakka, jolloin siirtyi kamreeriksi Tammisaaren kaupungille ja oli tehtävässä vuoteen 1956 saakka. Hänet haudattiin Vallentunaan Ruotsiin. ==Luottamustoimet== Helsingius toimi Noormarkun suojeluskunnan kasvatus- ja komppanianpäällikkönä sekä esikunnan jäsenenä vuosina 1920–1922 ja Länsi-Uudenmaan reserviupseerikerhon 1. puheenjohtajana. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Sotilasasiamiehet Luokka:Vuonna 1892 syntyneet Luokka:Vuonna 1961 kuolleet
Kuusvesi

Kuusvesi on Keski-Suomessa Laukaassa sijaitseva järvi. Se on Rautalammin reitin alin järvi . == Maantietoa == Kuusvesi on 12,8 kilometriä pitkä, 4,1 kilometriä leveä, ja sen pinta-ala on 2 213 hehtaaria eli 22,1 neliökilometriä. Sen suurimman järvenselän pohjoispuolella sijaitsee laaja lahti Mannunselkä, joka jää suuren Kuussaaren suojaan. Kaakkoispäässä sijaitsee lahtimainen järvenosa Tahkoselkä, jonka yhdistää pääselkään leveä Sääksensalmi. Kuusvedellä on kartan mukaan 33 saarta. Sen saaria ovat Kirkkosaari, Koskensaari, Kuhasaari, Kuussaari, Köyrinsaari, Lehtisaari, Mannunsaari, Pukkisaari, Renttusaari ja Taipaleensaari. Erikoisia luonnonmuodostumia ovat Lehtomäen puoleisella rannalla oleva laaja pirunpelto ja Kirkkoniemen edustalla olevat Napakivet. Järvi on luodattu ja siitä on julkaistu syvyyskartat. Järven tilavuudeksi on määritetty 130,41 miljoonaa kuutiometriä eli 0,13041 kuutiokilometriä, ja sen keskisyvyydeksi on saatu 5,9 metriä. Järvenpohja on epätasainen ja pieniä syvänteitä erottaa toisistaan saaret ja matalikot. Esimerkiksi Riuttasalmessa, joka jää Kuussaaren itäpuolelle, on lyhyt mutta paikoitellen yli 20 metriä syvä syvännejakso. Sekä Riuttasalmessa että länsirannan tuntumassa on 27 metriä syvää. Tahkoselällä on pieni yli 20-metrinen syvänne. Kuusveden syvimmässä kohdassa on 28 metriä vettä. Kohta sijaitsee Kuussaaren ja Riuttaniemen eteläpuolella . Järven rantaviivan pituus on 61,7 kilometriä. Rantaviivan kulku on vaihtelevaa ja pieni osa siitä on viljeltyä. Rannan läheisyydessä sijaitsee muutama kylä. Pohjoisessa sijaitsevat Tervatehdas ja Leinola, pääselän etelärannalla Kääminniemi, Sääksensalmen itärannalla Kuusvedenranta, ja eteläpäässä pieni Simuna. Kuusveden Tarvaalan Kirkkoniemessä on uimaranta, tulentekopaikat ja metsähallituksen laavu, jossa voi myös yöpyä. Myös valmiita polttopuita on käytettävissä. Myös Kuusveden pohjoisrannalla Allunlahdessa on uimapaikka, laituri, pukeutumiskopit ja grillikatos. == Veden hyötykäyttö == Jyväskyläläisten tekopohjaveden valmistuksessa käytettävä hyvälaatuinen raakavesi otetaan osittain Laukaan Kuusvedestä. Rautalammin vesireitin valuma- alueella ei ole merkittävää teollisuutta. Vesi otetaan kilometrin päästä Kuusveden rannasta 12 metrin syvyydestä. Lupaehtojen mukaan raakavettä saa ottaa keskimäärin 15 000 kuutiota vuorokaudessa. == Vesistösuhteet == Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Kuusveden lähialueeseen (14.351) järvi kuuluu. Järven vedenpinnan korkeus on 84,8 metriä mpy. Kuusveden puroja, jokia ja koskia ovat Hallapuro, Kuusjoki (Mannilanjoki), Mustapuro, Sahijoki (Sahinjoki), Simunankoski ja Tarvaalankoski. Vettä Kuusveteen juoksuttavat eniten Simunankoski, Sahijoki ja Kuusjoki. Kuusvedestä vedet virtaavat Tarvaalankosken kautta Saraaveteen ja edelleen Leppäveden ja Vaajanvirran kautta Päijänteeseen. Saraavesi kääntää Laukaan kirkonkylän kohdalla yhtyvät kolmen vesireitin vedet etelään. == Lähteet == Luokka:Laukaan järvet Luokka:Rautalammin reitti *
Topi Ikäläinen

Topi Antero Ikäläinen (s. 27. kesäkuuta 1948 Keitele) on suomalainen valokuvaaja, joka on toiminut sekä lehtikuvaajana vuodesta 1966 ja julkaissut kuvateoksia ja pitänyt näyttelyitä. Patricia Seppälän säätiö on myöntänyt Ikäläiselle kuvajournalismipalkinnon 40-vuotisesta valokuvaajanurasta.Hs.fi Kuvajournalistipalkinto Ikäläinen on ollut Kuopion läänintaiteilija 1974–1979 ja valokuvauksen taiteilijaprofessori 1989–1994. Hän on ollut freelance- valokuvaaja vuodesta 1980. Ikäläinen teki paljon yhteistyötä kirjailija, toimittaja Elina Karjalaisen kanssa sekä lehtikuvaajana että kirjojen kuvatoimittajana. Hän oli vuonna 1982 perustamassa kahden muun valokuvaajan kanssa Kuopioon Victor Barsokevitsch -seuraa, joka edistää valokuvakulttuuria ja ylläpitää VB-valokuvakeskusta. Hän on kuvannut paljon molempien kansankirkkojen elämää ja erityisesti ortodoksiaan liittyviä aiheita. Ikäläiselle myönnettiin valtion ylimääräinen taiteilijaeläke vuonna 2007. ==Teoksia== *Hus sika mehtää, jouluks kottii! Kustannuskiila , 1984 kuvat, teksti ja ulkoasu *Iisalmi, teksti Eino Säisä, Iisalmen kaupunki, 1976 *Kuopio, 1976 teksti: Aimo Siltari *Pohjois-Savo, Savon kopiokeskus, [1998] *Pyhää ja arkea Kuopion hiippakunnan menneisyyttä ja nykypäivää, Kuopion hiippakunta, 1979 *Tuhat sanaa, ei yhtään kuvaa selvitys suomalaisesta valokuvakulttuurista, [Opetusministeriö] : Valtion painatuskeskus, 1983 teksti Anna-Liisa Hämäläinen ==Lähteet== *Sana-lehti ===Viitteet=== Luokka:Suomalaiset valokuvaajat Luokka:Vuonna 1948 syntyneet Luokka:Elävät henkilöt
Mampruli

Mampruli on nigeriläis-kongolaisen kielikunnan atlanttisten kielten alaryhmään kuuluva kieli, jota puhuu noin 250 000 mamprusi-kansan jäsentä pohjoisessa Ghanassa ja TogossaJoshuaproject.net - Mamprusi Mamprulista on myös kehittynyt alueellisia murteita. Mamprusit noudattavat valtaosin afrikkalaista luonnonuskontoa, joukossa on joitain muslimikäännynnäisiä. Muista Länsi- Afrikan kielistä mamprulia muistuttavat eniten dagbani ja farefare.Ethnologue: Mampruli Viitattu 22.1.2015 ==Lähteet== Luokka:Gurilaiset kielet Luokka:Ghanan kielet Luokka:Togon kielet
Neppari

Neppari eli painonappi eli neppi on kahdesta metalli- tai muoviosasta muodostuva liitin, jolla kiinnitetään vaatteita tai vaatteiden osia toisiinsa nappien asemesta. Toisessa puolikkaassa on pyöreä nuppi, jonka saa kohtuullista voimaa käyttäen sujahtamaan toisessa osassa olevaan renkaaseen, jonka suuaukkoa kiristää pieni S- tai O-muotoinen jousi. Nepparin patentoi saksalainen Herbert Bauer vuonna 1885.Fastenings Australian Dress Register == Lähteet == == Aiheesta muualla == Luokka:Ompelu de:Knopf#Druckknopf
Tuula Rotko

Tuula Rotko (s. 1944 Kajaani) on suomalainen kirjailija. Hän on työskennellyt toimittajana ja lehdissä, radiossa ja televisiossa. 1970-luvulla hän teki televisioon lastenohjelmia. Tuula Rotkon sukujuuret ovat Hailuodossa. Nykyisin hän asuu Tampereella. Rotkon esikoisteos Saman taivaan alla ilmestyi 1996. Tuotantoon kuuluu neljä romaania. == Teokset == * Saman taivaan alla (1996) * * Rakkautta vainon aikaan (2002) * Riikka Näkijä (2004) == Lähteet == == Aiheesta muualla == * Tuula Rotko. Tammi. * Pirkanmaalaisia nykykirjailijoita: Tuula Rotko. Tampereen kaupunginkirjasto. * Luokka:Suomalaiset kirjailijat Luokka:Vuonna 1944 syntyneet Luokka:Elävät henkilöt
Bolvir

Bolvir on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 10,3 neliökilometriä ja asukkaita siellä on 378 (2009). Väestötiheys on 36,6 as./km². Bolvirin naapurikunnat ovat Guils de Cerdanya koillisessa, Ger luoteessa ja lännessä, Fontanals de Cerdanya etelässä ja Puigcerdà idässä. Bolvirista on matkaa Puigcerdàan neljä kilometriä, Ripolliin 64,4 km, Gironaan 144,8 km, Katalonian pääkaupunkiin Barcelonaan 152,2 km ja Tarragonaan 208,7 km. Kunnan alueella sijaitsevia nähtävyyksiä ovat muun muassa romaanista tyyliä edustavat kirkot Església de Santa Cecília de Bolvir ja Església de Talltorta. == Asutuskeskukset == Bolvirin asutuskeskukset ja niiden väkiluvut vuonna 2007: Nimi Väkiluku Bolvir 207 Raval del Castell 57 El Remei 29 Talltorta 31 La Zona Residencial del Golf 5 Lähde: == Lähteet == == Aiheesta muualla == * Kunnan kotisivut * Kunta Municatin sivuilla * Kunta Idescatin sivuilla Luokka:Gironan kunnat
Naidangiin Tüvshinbajar

Naidangiin Tüvshinbajar ( , myös Tuvshinbajar Naidan, s. 1. kesäkuuta 1984) on mongolialainen judon olympiavoittaja. Hän kilpaili alle 100 kilon sarjassa vuoteen 2016 ja yli 100-kiloisissa vuodesta 2017. Tüvshinbajar sijoittui kolmanneksi supermaailmancup-kilpailuissa Pariisissa ja Hampurissa helmikuussa 2007. Muutamaa kuukautta myöhemmin hän saavutti hopeaa Aasian mestaruuskilpailuissa Kuwait Cityssä hävittyään 100 kg:n loppuottelussa Japanin Takamasa Anaille. Rio de Janeiron MM-kilpailuissa hän sijoittui avoimessa luokassa viidenneksi. Vuonna 2008 Tüvshinbajar oli Pariisin supermaailmancupissa toinen ja Aasian mestaruuskilpailuissa Jejussa kolmas. Pekingin olympialaisissa hän voitti kultaa alle 100 kg:n sarjassa kukistettuaan loppuottelussa Kazakstanin Ashat Zhitkejevin. Kyseessä oli Mongolian kaikkien aikojen ensimmäinen olympiakulta.Mongolialle historian ensimmäinen olympiakulta Plaza.fi 14.8.2008 Vuonna 2010 hän voitti alle 100 kg:n sarjan maailmancup-kilpailun Ulan Batorissa sekä sijoittui Tokion MM- kilpailuissa ja Kantonin Aasian kisoissa viidenneksi. Tüvshinbajar sijoittui 2011 Pariisin Grand Slam -kilpailussa toiseksi ja voitti Budapestin maailmancupin. Abu Dhabin Aasian-mestaruuskilpailuissa hän sai pronssia. Abu Dhabin Grand Prix -kilpailussa hän oli kolmas ja voitti Jejun maailmancupin. Vuonna 2012 hän voitti Pariisin Grand Slam -kilpailun. Lontoon olympialaisissa Tüvshinbajar sijoittui hopealle. Venäjän Tagir Haibullajev voitti hänet loppuottelussa ipponilla. Vuonna 2013 hän sijoittui Tokion Grand Slam -kilpailussa kolmanneksi ja voitti Jejun Grand Prix -kilpailun. Seuraavana vuonna hän oli Düsseldorfin Grand Prix'ssa kolmas, voitti kultaa Incheonin Aasian kisoissa ja oli toinen Jejun Grand Prix'ssa. Astanan MM-kilpailuissa 2015 hän oli seitsemäs ja saavutti pronssia joukkuekilpailussa. Hän voitti samana vuonna Qingdaon Grand Prix -kilpailun. Tüvshinbajar saavutti Taškentin Aasian-mestaruuskilpailuissa 2016 kultaa alle 100 kg:n painoluokassa ja hopeaa joukkuekilpailussa. Hän sai Budapestin MM-kilpailuissa 2017 pronssia yli 100 kg:n sarjassa. == Yksityiselämä == Tüvshinbajar tuomittiin kesällä 2022 16 vuodeksi vankeuteen lapsuudenystävänsä murhasta. Hän hyökkäsi judoka Erdenebileg Enkhbatin kimppuun alkoholin vaikutuksen alaisena huhtikuussa 2021 ja iski tätä päähän painavalla esineellä, mikä aiheutti kuolemaan johtaneen aivovamman. == Lähteet == *Profiili JudoInside.com-sivustolla === Viitteet === Luokka:Mongolialaiset judokat Luokka:Mongolialaiset olympiavoittajat Luokka:Vuonna 1984 syntyneet Luokka:Elävät henkilöt
Kesäparalympialaiset 1988

Kesäparalympialaiset 1988 järjestettiin 15.–24. lokakuuta 1988 Etelä-Korean pääkaupungissa Soulissa, joka oli myös valittu saman vuoden olympialaisten pitopaikaksi. Tämä oli ensimmäinen kerta 24 vuoteen, kun paralympialaiset järjestettiin samassa kaupungissa kuin olympialaiset. Paralympialaisten järjestelykomitealla oli melko sivuava yhteys Soulin olympialaisten järjestelytoimikuntaan, mutta tämä yhteys oli riittävä että saatiin palkattua ja koulutettua sekä teknisiä että urheilullisia toimitsijoita. Avajaisparaatiin ja -juhlaan 15. lokakuuta osallistui ennätykselliset 3 057 urheilijaa 61 maasta. Kansainvälisen yhteistyökomitean puheenjohtaja tohtori Jens Bromann luovutti uuden paralympialipun, ja Korean tasavallan presidentti Roh Tae-woo avasi kisat. Kisojen näytöslajina oli pyörätuolitennis. Kisoissa kilpailtiin 16 eri lajissa. == Mitalitaulukko TOP-10 == 1 Yhdysvallat 92 90 91 273 2 Länsi-Saksa 76 66 51 193 3 Iso-Britannia 64 66 53 183 4 Kanada 54 42 55 151 5 Ranska 47 44 49 140 6 Ruotsi 42 38 23 103 7 Etelä-Korea 40 35 19 94 8 Alankomaat 31 25 30 86 9 Puola 24 25 33 83 10 Australia 23 35 38 96 22 Suomi 11 23 16 50 == Lähteet == == Aiheesta muualla == * Official website of the Paralympic Movement * Twenty Years Ago - Seoul 1988 Paralympics Luokka:Paralympialaiset Luokka:Vuoden 1988 urheilu Luokka:Soulin urheilu
Gustaf Fredrik Helsingius

Gustaf Fredrik Helsingius (1815–1886) oli suomalainen kirkkohistorioitsija. Hän oli vuodesta 1857 Lohjan kirkkoherra. Hän julkaisi 1855 Suomen kirkkohistorian ensimmäisen yleisesityksen, joka yltää keskiajan loppuun saakka.Otavan Iso tietosanakirja, Otava 1968, osa 3, p. ==Julkaisuja== * Försök till en framställning af Finlands kyrkohistoria, 1855 ==Lähteet== Luokka:Suomen evankelis-luterilaisen kirkon papit Luokka:Suomalaiset historioitsijat Luokka:Vuonna 1815 syntyneet Luokka:Vuonna 1886 kuolleet
Pythion (kaupunki)

Pythion (, ) oli antiikin aikainen kaupunki ja kaupunkivaltio (polis) Perrhaibian maakunnassa Thessaliassa Kreikassa. Se sijaitsi Elassónan kunnan alueella lähellä nykyistä, kaupungista nimensä ottanutta Pýthion kylää. Pythion sijaitsi Olympos-vuoren juurella. Se muodosti yhdessä kahden muun kaupungin, Azoroksen ja Dolikhen, kanssa Perrhaibian Tripoliin nimellä tunnetun kaupunkiliiton. Pythion hallitsi tärkeää solaa, joka johtaa Makedoniasta Thessaliaan ja on Tempen solan ohella alueen ainoita luonnollisia kulkuväyliä. Kaupunki sai nimensä Apollon Pythiokselle omistetusta temppelistä, joka sijaitsi Olympoksen harjalla ja toimi Tripoliin keskuspaikkana. Temppelille oli kehitetty oma mytologia, jota kytki sen Apollonin temppeliin Delfoissa. Kaupungissa vietettiin myös kisoja Apollonin kunniaksi. Pythionin alueelta on löydetty joitakin raunioita. Merkittävimmät löydöt ovat Apollonin sekä Poseidon Patroonin temppelit, joista on säilynyt perustukset. Kumpikin temppeli oli rakennettu keisari Augustuksen aikana, ja kummankin koko on ollut noin 13 x 33 metriä. Apollonin temppelistä on löydetty useita veistoksia, mukaan lukien kaksi Apollonin kulttikuvaa, sekä piirtokirjoituksia. == Lähteet == Luokka:Antiikin Thessalian kaupungit Luokka:Arkeologiset kohteet Kreikassa Luokka:Elassóna
Tennis kesäolympialaisissa 2008 – naisten kaksinpeli

Naisten tenniksen kaksinpelit kesäolympialaisissa 2008 pelattiin 10. – 16. elokuuta välisenä aikana. Ottelut pelattiin Olympic Green Tennis Centressä. ==Mitalit== Laji Kulta Hopea Pronssi Naisten kaksinpeli Jelena Dementjeva Venäjä (RUS) Dinara Safina Venäjä (RUS) Vera Zvonarjova Venäjä (RUS) ==Aikataulu== 10.8. 11.8. 12.8. 13.8. 14.8. 15.8. 16.8. Aamu 10.30 10.30 10.30 Iltapäivä 17.00 17.00 17.00 16.00 16.00 16.00 16.00 Naisten kaksinpeli Kierros 1 Kierros 1 Kierros 2 Kierros 3 Puolivälierät Välierät Pronssi Finaali ==Sijoitetut pelaajat== *1. Ana Ivanović (vetäytyi loukkaantumisen takia) *2. Jelena Janković (Puolivälierät) *3. Svetlana Kuznetsova (1. kierros) *4. Serena Williams (Puolivälierät) *5. Jelena Dementjeva *6. Dinara Safina *7. Venus Williams (Puolivälierät) *8. Agnieszka Radwańska (2. kierros) *9. Vera Zvonarjova (Välierät) *10. Daniela Hantuchová (2. kierros) *11. Ágnes Szávay (1. kierros) *12. Viktoryja Azarenka (3. kierros) *13. Patty Schnyder (2. kierros) *14. Flavia Pennetta (1. kierros) *15. Alizé Cornet (3. kierros) *16. Dominika Cibulková (3. kierros) ==Kierrokset== ===Avain=== * k. = keskeytti * luov. = luovutusvoitto ===Loppukierrokset=== ===Alkukierrokset=== ====Lohko 1==== ====Lohko 2==== ====Lohko 3==== ====Lohko 4==== Luokka:Tennis kesäolympialaisissa 2008
Hourtin

Hourtin on kunta Ranskassa, Gironden departementissa. Kunnassa on 3 252 asukasta ja se on pinta-alaltaan 190,50 neliökilometriä. Hourtin sijaitsee Médocin alueella Ranskan suurimman luonnollisen järven Lac de Hourtin et de Carcans ja Atlantin välisellä rantakaistaleella. Se on suosittu lomakohde. == Lähteet == == Aiheesta muualla == Luokka:Gironden kunnat
Blind (Kornin kappale)

Blind on yhdysvaltalaisen metalliyhtyeen Kornin ensimmäinen single. Single julkaistiin vuoden 1995 tammikuussa, mutta kappaleena se julkaistiin aikaisemmin vuonna 1994 lokakuussa yhtyeen debyyttialbumilla Korn. Kappaleesta tehtiin myös hyvin tunnettu musiikkivideo, joka sai näkyvyyttä MTV:llä. Kappale oli yhtyeen avauskappale kaikilla alkuaikojen keikoilla. == Teema == "Siinä on hirviömäinen riffi, ja lyyrisesti se käsittelee, kuinka olen sokea ihmisille, jotka yrittävät hyötyä minusta, sokea masennukselleni, lähes sokea kaikelle." -- Jonathan Davis == Musiikki ja rakenne == Blind oli yksi kappaleista, jotka laulaja Jonathan Davis oli kirjoittanut entisen bändikaverinsa, Sexart-kitaristi Ryan Shuckin kanssa. Se, että Korn oli käyttänyt kappaletta ensimmäisellä albumillaan ilman, että olisi listannut Shuckia säveltäjien joukkoon, johti lähes oikeuskäsittelyyn. Shuck lisättiin kuitenkin myöhemmin kappaleen säveltäjien joukkoon yhtyeen kokoelmalevyllä Greatest Hits Vol.1, jossa Blind oli. luokka:Kornin kappaleet luokka:Vuoden 1995 kappaleet